రిలయన్స్ రిటైల్ ద్వారా రూ.1.30 లక్షల కోట్లు అర్జించాం
Mukesh Ambani
ముంబయి:  రిలయన్స్‌ అధినేత ముకేశ్‌ అంబానీ ముంబయిలోని బిర్లా మాతుశ్రీ సభానగర్ లో ఈరోజు రిలయన్స్ 42వ వార్షిక సర్వసభ్య సమావేశంలో ఆయన షేర్ హోల్డర్లను ఉద్దేశించి ప్రసంగించారు. వినియోగదారులకు ప్రత్యక్షంగా సేవలు అందించే కన్జ్యూమర్ బిజినెస్గలో రిలయన్స్ విజయం సాధించలేదని చాలామంది గతంలో ఉన్నారని అంబానీ తెలిపారు. కానీ అలాంటి అన్ని విమర్శలను రిలయన్స్ జియో, రిలయన్స్ రిటైల్ లతో వాటిని తిప్పికొట్టామని వ్యాఖ్యానించారు. ఈ రెండు కంపెనీలు స్టాక్ మార్కెట్ లో ప్రత్యేకంగా లిస్ట్ అయ్యాయనీ, మార్కెట్ విలువపరంగా ఈ రెండు కంపెనీలు దేశంలో టాప్10 స్థానాల్లో నిలిచాయని పేర్కొన్నారు.
ప్రస్తుతం జియోకు దేశవ్యాప్తంగా 34 కోట్ల మంది కస్టమర్లు ఉన్నారని ముకేశ్ అంబానీ తెలిపారు. టెలికాం రంగంలో ఆదాయం, కస్టమర్ల పరంగా తమ కంపెనీ నంబర్ 1గా నిలిచిందని చెప్పారు. ఇక రిలయన్స్ రిటైల్ రూ.1,30,000 కోట్లతో భారత్ లోనే అతిపెద్ద రిటైల్ సంస్థగా అవతరించిందని వెల్లడించారు. ఈ రెండు కంపెనీలు తమ గ్రూప్ నకు 32 శాతం ఆదాయాన్ని తీసుకొస్తున్నాయని పేర్కొన్నారు.
ఇక పెట్రోలియం రంగంలో రూ.2,24,391 కోట్ల విలువైన పెట్రోలియం ఉత్పత్తులను 107 దేశాలకు ఎగుమతి చేశామని ముకేశ్ అంబానీ చెప్పారు. ఇది మొత్తం భారత ఎగుమతుల విలువలో 9.8 శాతమని చెప్పారు. ఇందుకోసం రూ.26,379 కోట్లను ఎక్సైజ్ సుంకాలు, ఇతర పన్నుల రూపంలో చెల్లించామన్నారు. ఇక రిలయన్స్ ఆయిల్ కెమికల్ బిజినెస్ లో 20 శాతం వాటాను సౌదీ అరేబియా ఆయిల్ దిగ్గజం ఖఅరామ్ కోగ 5.32 లక్షల కోట్లకు అమ్ముతున్నట్లు పేర్కొన్నారు.
సౌదీ కంపెనీ పెట్టుబడులు
సౌదీ అరేబియాకు చెందిన సౌదీ అరమ్‌కో తమ కంపెనీలో దీర్ఘకాల పెట్టుబడులు పెట్టేందుకు ఒప్పందం కుదిరిందని ముఖేశ్ అంబానీ తెలిపారు. రిలయన్స్‌ ఆయిల్‌ టు డివిజన్‌లో సౌదీ అరమ్‌కో 20శాతం వాటాల కోసం పెట్టుబడులు పెడుతుందని చెప్పారు. 75 బిలియన్‌ డాలర్లతో ఈ ఒప్పందం జరిగినట్లు వెల్లడించారు. విదేశీ ప్రత్యక్ష పెట్టుబడుల్లో ఇదే అతిపెద్ద సంయుక్త భాగస్వామ్యమని అన్నారు.
తాజా జాతీయ వార్తల కోసం క్లిక్‌ చేయండి: https://www.vaartha.com/news/national/